Tirsdag formiddag omkring klokken 11 kom en 52-årig mand kørende ind i Mollerup på Mors. Mollerup var dog ikke det eneste, han kørte ind i. For i en kurve var bilisten uopmærksom, og sekunder senere bragede han i en VW Touran direkte ind i en gårdbygning. Og når vi skriver "ind", så mener vi det. - Ja, han fik nærmest lavet en garage på et splitsekund, lyder det fra Henrik Nielsen, der er vagtchef ved Midt- og Vestjyllands Politi. Om ejendommens beboere manglede en garage, fortæller historien ikke noget om. Ingen kom noget til ved uheldet, men den 52-årige fører af bilen var dog chokeret, oplyser politiet

Referat:
Ingen kom noget til i spektakulært trafikuheld på Mors tirsdag formiddag.